CELEX: 32017R1410
Language: hr
Date: 2017-08-02 00:00:00
Title: Uredba Komisije (EU) 2017/1410 оd 2. kolovoza 2017. o izmjeni priloga II. i III. Uredbi (EZ) br. 1223/2009 Europskog parlamenta i Vijeća o kozmetičkim proizvodima (Tekst značajan za EGP. )

3.8.2017   
               
               
                  HR
               
               
                  Službeni list Europske unije
               
               
                  L 202/1
               
            UREDBA KOMISIJE (EU) 2017/1410
      оd 2. kolovoza 2017.
      o izmjeni priloga II. i III. Uredbi (EZ) br. 1223/2009 Europskog parlamenta i Vijeća o kozmetičkim proizvodima
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1223/2009 Europskog parlamenta i Vijeća od 30. studenoga 2009. o kozmetičkim proizvodima (1), a posebno njezin članak 31. stavak 1.,
      budući da:
      
                  (1)
               
               
                  Znanstveni odbor za sigurnost potrošača (SCCS) zaključio je u svojem mišljenju od 26.–27. lipnja 2012. (2) da se 3- i 4-(4-hidroksi-4-metilpentil) cikloheks-3-en-1-karbaldehid (HICC), s nazivom prema INCI-ju hidroksizoheksil 3-cikloheksen karboksaldehid, 2,6-dihidroksi-4-metil-benzaldehid (atranol) i 3-kloro-2,6-dihidroksi-4-metil-benzaldehid (kloroatranol) ne bi trebali upotrebljavati u kozmetičkim proizvodima jer su mirisni alergeni koji su proteklih godina uzrokovali najviše kontaktnih alergija.
               
            
                  (2)
               
               
                  Stoga postoji opasnost za zdravlje ljudi i te bi tvari trebalo zabraniti u kozmetičkim proizvodima.
               
            
                  (3)
               
               
                  HICC je reguliran unosom 79 u Prilogu III. Uredbi (EZ) br. 1223/2009, u kojem je navedeno da njegova prisutnost mora biti naznačena na popisu sastojaka iz članka 19. stavka 1. točke (g) te Uredbe ako je u koncentraciji većoj od 0,001 % u proizvodima koji se ne ispiru, a 0,01 % u proizvodima koji se ispiru. Budući da bi HICC trebalo zabraniti u kozmetičkim proizvodima, taj unos treba izbrisati.
               
            
                  (4)
               
               
                  SCCS je u svojem mišljenju od 26. – 27. lipnja 2012. naveo da su atranol i kloroatranol prirodni sastojci ekstrakata Evernia prunastri (lišaj na kori hrasta) i Evernia furfuracea (lišaj na kori bora i jele) koji su regulirani unosima 91. i 92. u Prilogu III. Uredbi (EZ) br. 1223/2009.
               
            
                  (5)
               
               
                  Prikladno je industriji osigurati razumna razdoblja da se prilagodi novim zabranama te prestane stavljati na tržište proizvode koji sadržavaju jednu od zabranjenih tvari ili više njih ili osiguravati dostupnost takvih proizvoda na tržištu. Pri određivanju tih razdoblja trebalo bi razmotriti i potencijalnu opasnost od tih proizvoda za zdravlje ljudi. Ograničenje za HICC utvrđeno u unosu 79 u Prilogu III. Uredbi (EZ) br. 1223/2009 trebalo bi se i dalje primjenjivati sve dok se na tržištu ne zabrani dostupnost proizvoda koji sadržavaju tu tvar. Stoga bi trebalo odgoditi brisanje tog unosa.
               
            
                  (6)
               
               
                  Posebno bi zbog iznimno složenog i dugotrajnog postupka izmjene formula mirisa te zabrinutosti potrošača zbog promjene olfaktornih značajki mirisa trebalo industriji dati rok dulji od uobičajenoga za prilagodbu proizvoda. Kontaktne alergije na mirise obično se manifestiraju samo na koži. Potrošači s kontaktnim alergijama na mirisne alergene često su svjesni da ne podnose mirisne proizvode na koži i stoga ih mogu izbjeći.
               
            
                  (7)
               
               
                  Priloge II. i III. Uredbi (EZ) br. 1223/2009 trebalo bi stoga na odgovarajući način izmijeniti.
               
            
                  (8)
               
               
                  Mjere predviđene ovom Uredbom u skladu su s mišljenjem Stalnog odbora za kozmetičke proizvode,
               
            DONIJELA JE OVU UREDBU:
      Članak 1.
      Prilozi II. i III. Uredbi (EZ) br. 1223/2009 mijenjaju se u skladu s Prilogom ovoj Uredbi.
      Članak 2.
      Od 23. kolovoza 2019. na tržište Unije ne smiju se stavljati kozmetički proizvodi koji sadržavaju jednu tvar ili više tvari zabranjenih ovom Uredbom.
      Od 23. kolovoza 2021. na tržištu Unije ne smiju biti dostupni kozmetički proizvodi koji sadržavaju jednu tvar ili više tvari zabranjenih ovom Uredbom.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.
      Točka 2. Priloga primjenjuje se od 23. kolovoza 2021.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 2. kolovoza 2017.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 342, 22.12.2009., str. 59.
      
      
         (2)  SCCS/1459/11.
      
         PRILOG
         Prilozi II. i III. Uredbi (EZ) br. 1223/2009 mijenjaju se kako slijedi:
         
                     1.
                  
                  
                     U Prilogu II. u tablici dodaju se sljedeća tri unosa:
                     
                                 Referentni broj
                              
                              
                                 Identifikacija tvari
                              
                           
                                 Kemijski naziv/INN
                              
                              
                                 CAS broj
                              
                              
                                 EZ broj
                              
                           
                                 a
                              
                              
                                 b
                              
                              
                                 c
                              
                              
                                 d
                              
                           
                                 „1380
                              
                              
                                 3- i 4-(4-hidroksi-4-metilpentil) cikloheks-3-en-1-karbaldehid (HICC) (*1)
                                 
                              
                              
                                 51414-25-6/
                                 31906-04-4/
                              
                              
                                 257-187-9/
                                 250-863-4/
                              
                           
                                 1381
                              
                              
                                 2,6-dihidroksi-4-metil-benzaldehid (atranol) (*1)
                                 
                              
                              
                                 526-37-4
                              
                              
                                 —
                              
                           
                                 1382
                              
                              
                                 3-kloro-2,6-dihidroksi-4-metil-benzaldehid (kloroatranol) (*1)
                                 
                              
                              
                                 57074-21-2
                              
                              
                                 —
                              
                           
               
                     2.
                  
                  
                     U Prilogu III. u tablici briše se unos 79.
                  
               
            (*1)  Od 23. kolovoza 2019. na tržište Unije ne smiju se stavljati kozmetički proizvodi koji sadržavaju tu tvar. Od 23. kolovoza 2021. na tržištu Unije ne smiju biti dostupni kozmetički proizvodi koji sadržavaju tu tvar.”